รฟท.คาดเปิด e-Auction โครงการรถไฟทางคู่ฉะเชิงเทรา-แก่งคอยใน ก.ย.นี้
รฟท.คาดเปิด e-Auction โครงการรถไฟทางคู่ฉะเชิงเทรา-แก่งคอยใน ก.ย.นี้
10 ส.ค. 2558

นายวุฒิชาติ กัลยาณมิตร ผู้ว่าการรถไฟแห่งประเทศไทย(รฟท.)เปิดเผยว่า รฟท.ได้ออกประกาศร่างเงื่อนไขการประกวดราคา(TOR)โครงการรถไฟทางคู่ ช่วงฉะเชิงเทรา-คลองสิบเก้า-แก่งคอย แบ่งเป็น 2 สัญญา คือ สัญญาที่ 1 งานก่อสร้างทางรถไฟทางคู่ช่วงฉะเชิงเทรา-คลองสิบเก้า-วิหารแดง และช่วงบุใหญ่-แก่งคอย
พร้อมทางคู่เลี่ยงเมือง (Chord Lines) 3 แห่ง มูลค่า 9,926.288 ล้านบาท และสัญญาที่ 2 งานก่อสร้างทางรถไฟทางคู่ ช่วงวิหารแดง-บุใหญ่ พร้อมอุโมงค์รถไฟ มูลค่า 598.602 ล้านบาท รวมมูลค่า 10,524.89 ล้านบาท และขณะนี้อยู่ระหว่างทำประชาพิจารณ์จนถึงวันที่ 10 ส.ค.นี้
จากนั้น คาดว่า รฟท.จะสามารถขายซองประกวดราคาได้ในปลายเดือน ส.ค.นี้ และคาดว่าในเดือน ก.ย.นี้จะเปิดประกวดราคาด้วยวิธีการทางอิเล็กทรอนิกส์ (e-Auction)ได้ และจะลงสัญญาว่าจ้างในเดือนต.ค.นี้
ส่วนอีก 2 เส้นทางที่เตรียมจะออก TOR ภายในเดือนส.ค.นี้ ได้แก่ โครงการถไฟทางคู่ช่วงจิระ-ขอนแก่น และ ช่วงประจวบคีรีขันธ์-ชุมพร ซึ่งทั้งสองเส้นทางดังกล่าวคาดว่าจะได้ผู้รับเหมาภายและเซ็นสัญญาภายในปีนี้
 
อินโฟเควสท์